**Saját költésű vers kategória. Írta: Hajnal Alexandra (8. osztály)**

**Ungvári- járás, Tiszaújfalu 2014.10.19.**

**Fohászom Jézushoz**

Jézusom, köszönöm az életemet,

hogy érezteted velem a szereteted.

Jézusom, köszönöm a szüleimet,

mert, ha bajban vagyok, ők segítenek.

Vannak jó és rossz napok,

de ha Te velem vagy, egy ajándékot kapok.

Melyet ha kinyitok, elmúlnak a

rossz, gonosz gondolatok.

Vannak napok, mikor rád sem nézek.

Istenem, segíts meg!

Szabadíts meg engem a gonosztól,

és az engem körülvevő csapásoktól!

Arra kérlek Istenem,

az utam végéig fogd kezem.

S mikor az ítélőszék előtt állok,

Benned új csodára találok.